Държавен вестник, бр. 54, 2016 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  54
(8) Обстоятелствата по ал. 1, 3 и 7 се 
доказват:
1. при кандидатстване – с декларации;
2. при сключване на договора или издаване 
на заповедта за предоставяне на безвъзмездна 
финансова помощ:
а) с официални документи, издадени от 
съответните компетентни органи – за обсто­
ятелствата, за които такива документи се 
издават, или заверени копия от тях, доколкото 
в специален закон не се изисква копията да 
са нотариално заверени;
б) с декларации – за всички останали об­
стоятелства, които не са били декларирани 
на предходен етап, или когато е настъпила 
промяна във вече декларирани обстоятелства.
Г л а в а  в т о р а
РЕД ЗА ПРЕДОСТАВЯНЕ НА БЕЗВЪЗ­
МЕЗДНА ФИНАНСОВА ПОМОЩ
Раздел I
Процедура на подбор на проекти
Чл. 9. В допълнение към принципите 
по чл. 1, ал. 2 процедурата на подбор на 
проекти се провежда и в съответствие с 
принципите на:
1. свободна и лоялна конкуренция, и
2. равнопоставеност и недопускане на 
дискриминация.
Чл. 10. (1) Процедурата на подбор на 
проекти е тази, при която:
1. всеки кандидат представя проектно 
предложение, изготвено в съответствие с 
насоките за кандидатстване, въз основа на 
публикувана обява;
2. проектните предложения се класират 
в низходящ ред съобразно изискванията на 
насоките за кандидатстване;
3. за финансиране се одобряват по реда на 
класирането всички или част от проектните 
предложения, чиято оценка е по-голяма или 
равна на 60 на сто от максималната възможна 
оценка, до покриване на общия размер на 
предварително определените и обявени фи­
нансови средства по съответната процедура;
4. се издава мотивирано решение по оце­
нителния доклад по чл. 20, ал. 1;
5. за одобрените за финансиране проектни 
предложения се сключва писмен договор 
или се издава заповед за предоставяне на 
безвъзмездна финансова помощ.
(2) Отговорният орган може да опреде­
ля по-високи изисквания за качество на 
проектните предложения от определените 
в ал. 1, т. 3.
(3) С оглед на сроковете за кандидатстване 
процедурите на подбор на проекти могат да 
са с един или с няколко крайни срока за 
кандидатстване.
(4) Всеки кандидат може писмено да 
оттегли своето проектно предложение от 
оценителния процес, като в този случай оце­
нителната комисия не разглежда оттегленото 
предложение. Оттеглянето на предложението 
се записва в оценителния доклад.
Чл. 11. Минималният срок за подаване 
на проектни предложения е 30 дни. При 
обявяването на процедура с няколко крайни 
срока за кандидатстване минималният срок 
за подаване на проектни предложения за 
първия срок е 30 дни.
Чл. 12. (1) За всяка процедура ръководи­
телят на отговорния орган одобрява обява 
и насоки за кандидатстване, като насоките 
за кандидатстване са предварително съ­
гласувани за съответствие с приложимите 
правила за държавните помощи с министъра 
на финансите по ред, определен от него и 
съобразно правомощията му съгласно Закона 
за държавните помощи.
(2) Проектът на насоките за кандидатства­
не се публикува за предложения и становища 
на интернет страницата на съответния фонд 
и в ИСУН 2020 преди одобрението му. Отго­
ворният орган осигурява на заинтересованите 
лица възможност за писмени становища и 
предложения в разумен срок, който не може 
да бъде по-кратък от 7 дни. 
(3) Обявата за откриване на процедурата 
на подбор на проекти се публикува на ин­
тернет страницата на съответния фонд и в 
ИСУН 2020 заедно с одобрените насоки за 
кандидатстване и с информация за получе­
ните становища и предложения по ал. 2 и 
степента на отразяването им.
(4) Във връзка с обявяването на процеду­
ра на подбор на проекти отговорният орган 
организира разяснителна кампания, насочена 
към потенциалните бенефициенти, в рамките 
на 15 дни от датата на публикуване на обя­
вата за откриване на процедурата.
(5) След публикуването на обявата насо­
ките за кандидатстване могат да се изменят 
само:
1. в резултат на настъпили промени в 
правото на Европейския съюз или в нацио­
налното законодателство;
2. за увеличаване на финансовия ресурс 
по съответната процедура, ако с увеличава­
нето на бюджета не се нарушават правилата 
в областта на държавните помощи;
3. за удължаване на срока за подаване на 
проектни предложения;
4. за отстраняване на допусната очевидна 
фактическа или техническа грешка;
5. при промяна на националната политика 
и законодателството в съответната област, 
утвърдена със закон или с акт на Минис­
терския съвет или на Народното събрание,